《行至富庄驿夜坐怀刘青园》
清代·方履篯

征车迟不行，骤行良非已。云待故人来，相期渺秋水。

翘首空日夕，振鞭遽至此。明晨隔山岳，歧路所从始。

三载饥渴怀，何由慰之子。远尊有湿衣，近烛无乾蕊。

铎梦堕黄埃，寒蛩催夜起。题诗泪盈壁，君来请君视。

作者简介：（1790—1831）清顺天大兴人，字彦闻，号术民。嘉庆二十三年举人，官福建闽县知县。学问赅博，工诗词及骈体文，酷嗜金石文字。有《万善花室文集》、《河内县志》、《伊阙石刻录》等。卒年四十一。